"2,9 miliarde euro intraţi efectiv în România din fonduri europene 2007 - 2013 în acest an. (…) La 31 iulie aveam 13,3 miliarde de euro şi 39 de ghiduri. În 100 de zile (deci ce am lansat acum două zile nici nu intră în raport)", a anunţat ministrul, duminică, pe Facebook.

De asemenea, Ghinea a spus că luni va fi lansat raportul la 100 de zile de mandat şi că echipa cu care a venit la minister are de ce să fie mândră.

"Am fost prinşi în muncă şi poate nu am avut timp să comunicăm. I-am lăsat pe cei pe care i-am oprit de la furat să vorbească despre noi. E drept şi că avem un stil mai puţin predispus la cotcodăceală", a afirmat Cristian Ghinea.

El a mai spus că atunci când s-a semnat contractul pentru faza a doua a laserului de la Măgurele pe care a deblocat-o a preferat să o lase pe şefa Autorităţii de Management să meargă la semnare fără să facă ceremonie la care să cheme presa.

"Rezultat: zbiară tocmai ăia care au lăsat proiectul blocat în proceduri şi indecizie că nu sunt proiecte la Programul Operaţional Competitivitate. Tot primim lecţii din astea de la viaţă", a mai spus Ghinea.